### Beslutning

 Christopher Jensen, Hugo Bertelsen, Zahra Holst og Carsten Østergaard kunne tiltræde indstillingen i overensstemmelse med Magistratens anbefaling.

 Kenny Lund og Nikolai Kjeldsen tog forbehold med henblik på en nærmere drøftelse i byrådsgruppen.

 Nicklas Andreasen var forhindret i at deltage i udvalgets behandling af sagen.

Det foreslås, at Giber Å genskabes, at søen ved [adresse] nedlægges, at dæmningen med vejen Kristine Nissen bevares, og at der etableres mulighed for en sti langs åen under dæmningen.

### Resumé

Et meget kraftigt regnvejr førte i 2015 til, at vejdæmningen ved [adresse] blev overskyllet af Giber Å. En del af dæmningen skred sammen, og kommunevejen Kristine Nissen blev dermed lukket for trafik.

 [adresse] er fra naturens side beriget med et stort fald og dermed gode fysiske vandløbsforhold. Det giver mulighed for at genskabe et på landsplan unikt vandløb med et forbedret vandmiljø.

 Teknik og Miljø har udarbejdet tre forslag til løsninger, der har været i offentlig høring i fire uger for at høre, om borgerne ønsker dæmningen med søen bevaret, eller om Giber Å skal føres tilbage til et mere naturligt forløb.

 Teknik og Miljø modtog 60 høringssvar.

 På baggrund af høringssvarene og en helhedsvurdering foreslås det, at søen ved [adresse] nedlægges, at dæmningen med vejen Kristine Nissen bevares, og at Giber Å føres gennem dæmningen i f.eks. et stort tunnelrør (Model 2 afsnit 5).

 Indstillingen sendes til byrådet, da der søges om anlægsbevilling til udførelsen af projektet.

### Indstilling

At 1)    Giber Å ved [adresse] genskabes ved, at opstemningen nedlægges. Kommunevejen Hovstien bevares på dæmningen, og der etableres mulighed for stiforløb langs åen.

 At 2)    At der gives en anlægsbevilling på 6,9 mio. kr. (løbende priser), med tilhørende rådighedsbeløb på 1,0 mio. kr. i 2016 og 5,8 mio. kr. i 2017. Den samlede anlægsudgift finansieres af Teknik og Miljø som beskrevet i pkt. 7.

### Sagens forløb

28-09-2016 Borgmesterens Afdeling påtegning
Fremsendes til Magistraten. Borgmesterens Afdeling har ingen bemærkninger til indstillingen.
 03-10-2016 Magistraten
Fremsendes til [adresse] med bemærkning, at Magistraten i mødet den 3. oktober 2016 anbefaler, at byrådet tiltræder Magistratsafdelingen for Teknik og Miljøs indstilling af den 16. september 2016.
 12-10-2016 Aarhus Byråd
Fremsendes til Teknisk Udvalg til behandling i henhold til beslutning i byrådets møde den 12. oktober 2016.
 24-10-2016 Teknisk Udvalg
 Christopher Jensen, Hugo Bertelsen, Zahra Holst og Carsten Østergaard kunne tiltræde indstillingen i overensstemmelse med Magistratens anbefaling.

 Kenny Lund og Nikolai Kjeldsen tog forbehold med henblik på en nærmere drøftelse i byrådsgruppen.

 Nicklas Andreasen var forhindret i at deltage i udvalgets behandling af sagen.